ابن ربن طبری

ابو الحسن علی بن ربَّن طبری (838ء–870ء یا 810ء–855ء یا 808ء–864ء یا 783ء–858ء) فارسی النسل مسلم عالم، طبیب اور ماہر نفسیات تھے۔ انہوں نے طب کے اولین دائرۃ المعارف میں سے ایک فردوس الحکمہ تخلیق کر کے اہم کارنامہ سر انجام دیا۔

سوانح 
ابن ربن طبری طبرستان کے فارسی یا سریانی خاندان سے تعلق رکھتے تھے۔ حسین نصر کہتے ہیں کہ انہوں نے زرتشتیت سے اسلام قبول کیا تھا، تاہم سامی خلف حمارنہ اور فرانز روزن تھال کا کہنا ہے کہ انہوں نے مسیحیت سے قبول کیا تھا۔ ان کے والد سہل بن بشر حکومتی عہدیدار، انتہائی پڑھے لکھے اور سریانی برادری میں عزت کی نگاہ سے دیکھے جاتے تھے۔

عباسی بادشاہ معتصم باللہ (833ء–842ء) نے انہیں دربار میں رکھ لیا تھا اور یہ متوکل(847ء–861ء) کے دور میں بھی دربار سے منسلک رہے۔ ابن ربن طبری سریانی اور یونانی بھی فراونی سے بول لیتے تھے۔

فردوس الحکمہ 
فردوس الحکمہ اسلامی طب کے قدیم ترین انسائیکلوپیڈیاؤں میں سے ایک ہے، جو یونان کے سریانی تراجم اور ہندوستانی مآخذ (بقراط، جالینوس، دیسقوریدوس اور دیگر) پر مبنی ہے۔ یہ 7 قطعات اور 30 حصوں کے ساتھ کُل 360 ابواب پر مشتمل ہے۔ اسے حکیم رشید اشرف ندوی نے عربی سے اردو میں فردوس الحکمت کے عنوان سے منتقل کیا تھا۔

تالیفات 
ابن ندیم بغدادی نے ان تالیفات کو علی بن ربن کی لکھا ہے:
 تحفۃ الملوک
 فردوس الحکمت
 کناش الحضرۃ
 کتاب منافع الادویہ والاطعمہ والعقاقیر
 کتاب فی الامثال والاداب علی مذاہب الفرس والروم والعرب
ابن ابی اصیبعہ نے علی بن ربن الطبری کی پانچ کتابوں کا اور ذکر کیا ہے:
 کتاب عرفان الحیاۃ
 کتاب حفظ الصحت
 کتاب فی الرقی
 کتاب فی ترتیب الاغذیہ
 کتاب فی الحجامت
ابن اسفندیار نے ایک اور کتاب کا اُن کی تصنیف میں اضافہ کیا ہے:
 بحر الفوائد
ان کے سوا اُن کی تالیف میں تین کتابیں اور شامل ہیں۔
 کتاب الدین والدولہ (مطبوعہ المقتطف)
 کتاب الرد علی اصناف النصاریٰ
 فردوس الحکمت کا سریانی زبان میں ترجمہ
علی بن ربن طبری کی صرف تین محفوظ رہ سکی ہیں۔ فردوس الحکمت سب سے اہم تصنیف ہے۔ دوسری کتاب الدین والدولہ مطبع المقتطف نے چھاپی ہے۔ تیسری کتاب حفظ الصحت المحفوظہ کا قلمی نسخہ آکسفرڈ یونیورسٹی کے کتب خانہ بوڈلین میں ہے۔

حوالہ جات 

838ء کی پیدائشیں
870ء کی وفیات
آمل کی شخصیات
ایرانی ماہرین نفسیات
زرتشتیت سے اسلام قبول کرنے والی شخصیات
طبرستان
فارسی فلسفی
قرون وسطی کے اسلام کے طبیب
قرون وسطی کے فارسی طبیب
مسیحیت سے اسلام قبول کرنے والی شخصیات
نویں صدی کی ایرانی شخصیات
نویں صدی کی عباسی شخصیات
نویں صدی کے طبیب
مسیحیت کے نقاد
830ء کی دہائی کی پیدائشیں
ویکی ڈیٹا سے مطابقت رکھنے والی مختصر تفصیل